
26 Ιουλίου 2018 


ΤΕΥΧΟΣ ΠΡΩΤΟ 


Αρ 


. Φύλλου 138 


ΠΡΑΞΗ ΝΟΜΟΘΕΤΙΚΟΥ 
ΠΕΡΙΕΧΟΜΕΝΟΥ 

Έκτακτα μέτρα για τη στήριξη των πληγέντων και 
την αποκατάσταση ζημιών από τις πυρκαγιές που 
έπληξαν περιοχές της Περιφέρειας Αττικής στις 
23 και 24 Ιουλίου 2018. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 1 του άρθρου 44 του Συντάγματος. 

2. Την έκτακτη περίπτωση της εξαιρετικά επείγουσας 
και απρόβλεπτης ανάγκης αντιμετώπισης των συνεπειών 
των καταστροφικών πυρκαγιών που έπληξαν περιοχές 
της Περιφέρειας Αττικής στις 23 και 24 Ιουλίου 2018. 

3. Τη σχετική πρόταση του Υπουργικού Συμβουλίου, 
αποφασίζουμε: 

Άρθρο 1 

Χορήγηση οικονομικής ενίσχυσης στους 
πληγέντες από τις πυρκαγιές της 23ης και 
24ης Ιουλίου 2018 

1. Προς τα πληγέντα φυσικά ή νομικά πρόσωπα που 
περιέρχονται ή περιήλθαν προσωρινά ή μόνιμα σε κατά¬ 
σταση απρόβλεπτης έκτακτης ανάγκης εξαιτίας των πυρ¬ 
καγιών που έπληξαν περιοχές της Περιφέρειας Αττικής 
στις 23 και 24 Ιουλίου 2018 χορηγείται έκτακτη εφάπαξ 
ενίσχυση με τη μορφή επιδόματος. Η ενίσχυση του προ¬ 
ηγούμενου εδαφίου ανέρχεται για τα πληγέντα φυσικά 
πρόσωπα στο ποσό των πέντε χιλιάδων ευρώ (5.000) 
ανά κατοικία και για τα φυσικά και νομικά πρόσωπα των 
οποίων η επιχείρηση επλήγη στο ποσό των οκτώ χιλιά¬ 
δων ευρώ (8.000) ανά επιχείρηση. Ειδικά για τις τρίτεκνες 
και πολύτεκνες οικογένειες το ποσό του προηγούμενου 
εδαφίου ανέρχεται στις έξι χιλιάδες (6.000) ευρώ. 

2. Χορηγείται οικονομική ενίσχυση δέκα χιλιάδων 
(10.000) ευρώ στο σύζυγο θανόντος εξαιτίας πυρκαγιάς 
της παρ. 1 ή στο πρόσωπο με το οποίο αυτός είχε συ¬ 
νάψει σύμφωνο συμβίωσης ή, εάν δεν υπάρχουν, στον 
πλησιέστερο συγγενή του. 

3. Με κοινή απόφαση των Υπουργών Οικονομίας και 
Ανάπτυξης, Οικονομικών, Εργασίας, Κοινωνικής Ασφάλι¬ 
σης και Κοινωνικής Αλληλεγγύης και Υποδομών και Με¬ 
ταφορών καθορίζονται η διαδικασία, οι προϋποθέσεις, 


τα κριτήρια και κάθε άλλο ζήτημα τεχνικού ή λεπτομε¬ 
ρειακού χαρακτήρα για τη χορήγηση των επιδομάτων 
του παρόντος άρθρου. Με όμοια απόφαση μπορεί να 
διευρύνεται το πεδίο των δικαιούχων και να αναπρο¬ 
σαρμόζεται το ύψος του επιδόματος. 

Άρθρο 2 

Μηνιαία οικονομική ενίσχυση για τα 
προστατευόμενα τέκνα θανόντων από τις 
πυρκαγιές της 23ης και 24ης Ιουλίου 2018 

1. Χορηγείται μηνιαία οικονομική ενίσχυση με τη 
μορφή επιδόματος προς τα προστατευόμενα τέκνα 
θανόντων από τις πυρκαγιές που έπληξαν περιοχές της 
Περιφέρειας Αττικής στις 23 και 24 Ιουλίου 2018, ποσού 
χιλίων (1.000) ευρώ ανά τέκνο. 

2. Γιατην καταβολή του επιδόματος της προηγούμενης 
παραγράφου, ως προστατευόμενα τέκνα νοούνται: 

α) Τα άγαμα τέκνα, φυσικά, θετά ή αναγνωρισμένα και 
όσα εξομοιώνονται με αυτά, που δεν υπερβαίνουν το 
18ο έτος της ηλικίας τους, ή το 19ο έτος, αν φοιτούν στη 
μέση εκπαίδευση. 

β)Τα ενήλικα άγαμα τέκνα έως 25 ετών, φυσικά, θετά 
ή αναγνωρισμένα και όσα εξομοιώνονται με αυτά, που 
φοιτούν στην ανώτερη ή ανώτατη εκπαίδευση, στο «Με- 
ταλυκειακό έτος -Τάξη Μαθητείας» των Επαγγελματικών 
Λυκείων (ΕΠΑ.Λ.), καθώς και σε Ινστιτούτα Επαγγελματι¬ 
κής Κατάρτισης (Ι.Ε.Κ.). 

γ) Τα άγαμα, διαζευγμένα ή σε χηρεία, τέκνα, προερχό¬ 
μενα από γάμο, φυσικά, θετά ή αναγνωρισμένα και όσα 
εξομοιώνονται με αυτά, με ποσοστό νοητικής ή σωματι¬ 
κής αναπηρίας τουλάχιστον 67%, ανεξαρτήτως ηλικίας. 

3. Με κοινή απόφαση των Υπουργών Εργασίας, Κοινω¬ 
νικής Ασφάλισης και Κοινωνικής Αλληλεγγύης και Οικο¬ 
νομικών καθορίζονται ο φορέας καταβολής, οι εμπλεκό¬ 
μενες υπηρεσίες και οι επιμέρουςαρμοδιότητέςτους, η 
διαδικασία, ο χρόνος και ο τρόπος καταβολής, καθώς 
και κάθε άλλη αναγκαία λεπτομέρεια για την εφαρμογή 
του παρόντος άρθρου. 

Άρθρο 3 

Παράταση προθεσμίας υποβολής 
φορολογικών δηλώσεων 

1. Παρατείνεται μέχρι και την 30η Οκτωβρίου 2018 η 
προθεσμία υποβολής των δηλώσεων φορολογίας εισο¬ 
δήματος φορολογικού έτους 2017 φυσικών προσώπων 

του άρθρου 3 του ν. 4172/2013 (Α' 167) αρμοδιότητας 
των Δ.Ο.Υ. Παλλήνης και Δ.Ο.Υ. Ελευσίνας. 

2. Παρατείνεται μέχρι και την 30η Οκτωβρίου 2018 η 
προθεσμία υποβολής των δηλώσεων φορολογίας εισο¬ 
δήματος φορολογικού έτους 2017 νομικών προσώπων 
και νομικών οντοτήτων του άρθρου 45 του ν. 4172/2013 
αρμοδιότητας των Δ.Ο.Υ. Παλλήνης και Δ.Ο.Υ. Ελευσίνας. 

3. Εξαιρετικά, για τα φυσικά πρόσωπα που συμμετέ¬ 
χουν σε νομικά πρόσωπα και νομικές οντότητες που 
τηρούν απλογραφικά βιβλία, αρμοδιότητας των Δ.Ο.Υ. 
Παλλήνης και Δ.Ο.Υ. Ελευσίνας, η δήλωση φορολογίας 
εισοδήματος φορολογικού έτους 2017 υποβάλλεται μέ¬ 
χρι και την 31 η Οκτωβρίου 2018. 

Άρθρο 4 

Ρυθμίσεις για την καταβολή φόρου εισοδήματος 

1. Η καταβολή του φόρου εισοδήματος φορολογι¬ 
κού έτους 2017 φυσικών προσώπων του άρθρου 3 του 
ν. 4172/2013 αρμοδιότητας των Δ.Ο.Υ. Παλλήνης και 
Δ.Ο.Υ. Ελευσίνας, καθώς και φυσικών προσώπων που 
συμμετέχουν σε νομικά πρόσωπα και νομικές οντότη- 
τεςπουτηρούν απλογραφικά βιβλία, αρμοδιότητας των 
ανωτέρω Δ.Ο.Υ. γίνεται σε τρεις (3) ισόποσες μηνιαίες 
δόσεις, από τις οποίες η πρώτη καταβάλλεται μέχρι την 
τελευταία εργάσιμη ημέρα του μηνός Οκτωβρίου 2018 
και η καθεμία από τις επόμενες μέχρι την τελευταία ερ¬ 
γάσιμη ημέρα των μηνών Νοεμβρίου και Δεκεμβρίου 
2018, αντίστοιχα. 

2. Η καταβολή του φόρου εισοδήματος φορολογικού 
έτους 2017 νομικών προσώπων και νομικών οντοτή¬ 
των του άρθρου 45 του ν. 4172/2013 αρμοδιότητας των 
Δ.Ο.Υ. Παλλήνης και Δ.Ο.Υ. Ελευσίνας γίνεται σε τρεις (3) 
ισόποσες μηνιαίες δόσεις, από τις οποίες η πρώτη κατα¬ 
βάλλεται μέχρι την τελευταία εργάσιμη ημέρα του μηνός 
Οκτωβρίου 2018 και η καθεμία από τις επόμενες μέχρι 
την τελευταία εργάσιμη ημέρα των μηνών Νοεμβρίου 
και Δεκεμβρίου 2018, αντίστοιχα. 

Άρθρο 5 

Έκπτωση χρηματικών ποσών για τη 

στήριξη πυροπλήκτων 

Χρηματικά ποσά που κατατίθενται σε λογαριασμούς 
που ανοίγονται από το Δημόσιο, νομικά πρόσωπα δη¬ 
μοσίου δικαίου, Ο.Τ.Α. ή τον Ελληνικό Ερυθρό Σταυρό 
σε χρηματοπιστωτικά ιδρύματα για τη στήριξη των 
πυρόπληκτων από τις πυρκαγιές που έπληξαν περιοχές 
της Περιφέρειας Αττικής στις 23 και 24 Ιουλίου 2018 
εκπίπτουν από τα ακαθάριστα έσοδα της επιχείρησης 
κατά τις διατάξεις του άρθρου 22 του ν. 4172/2013 και 
μέχρι ποσού που ανέρχεται σε πέντε τοις εκατό (5%) 
των ακαθαρίστων εσόδων αυτής, εφόσον αναγράφεται 
στο καταθετήριο ο Αριθμός Φορολογικού Μητρώου της 
επιχείρησης. 

Άρθρο 6 

Φορολογικές ρυθμίσεις για πυρόπληκτους 

1. Για τους φορολογούμενους που, εξαιτίας των πυρ¬ 
καγιών που έπληξαν περιοχές της Περιφέρειας Αττικής 
στις 23 και 24 Ιουλίου 2018, είτε υπέστησαν σωματική 


βλάβη οι ίδιοι ή οι σύζυγοι ή πρόσωπα μετά οποία έχουν 
συνάψει σύμφωνο συμβίωσης ή αδελφοί ή ανιόντες ή 
κατιόντες αυτών μέχρι και β' βαθμού, είτε απώλεσαν 
σύζυγο, πρόσωπο με το οποίο έχουν συνάψει σύμφωνο 
συμβίωσης, αδελφό ή ανιόντα ή κατιόντα αυτών μέχρι 
και β' βαθμού, είτε υπέστησαν υλικές ζημίες στην ακί¬ 
νητη περιουσία τους παρατείνεται μέχρι και την 30η 
Οκτωβρίου 2018 η προθεσμία υποβολής των δηλώσε¬ 
ων φορολογίας εισοδήματος φορολογικού έτους 2017 
φυσικών προσώπων του άρθρου 3 του ν. 4172/2013. 
Η καταβολή του φόρου εισοδήματος για τα ανωτέρω 
φυσικά πρόσωπα γίνεται σε τρεις (3) ισόποσες μηνιαίες 
δόσεις, από τις οποίες η πρώτη καταβάλλεται μέχρι την 
τελευταία εργάσιμη ημέρα του μηνός Οκτωβρίου 2018 
και η καθεμία από τις επόμενες μέχρι την τελευταία ερ¬ 
γάσιμη ημέρα των μηνών Νοεμβρίου και Δεκεμβρίου 
2018, αντίστοιχα. 

2. Για τα πρόσωπα της προηγούμενης παραγράφου 
παρατείνονται έως και την 23η Ιανουάριου 2019 οι προ¬ 
θεσμίες καταβολής των βεβαιωμένων στις Δ.Ο.Υ. ή σε 
Ελεγκτικά Κέντρα οφειλών που λήγουν ή έληξαν από 
23.7.2018 έως και 23.1.2019. Έως την ίδια ημερομηνία, 
για τις ίδιες οφειλές και πρόσωπα παρατείνονται και οι 
προθεσμίες καταβολής των δόσεων ρυθμίσεων/διευ- 
κολύνσεων τμηματικής καταβολής βεβαιωμένων οφει¬ 
λών. Αναστέλλεται μέχρι και την 23η Ιανουάριου 2019 
η πληρωμή των βεβαιωμένων και ληξιπρόθεσμων την 
23η Ιουλίου 2018 οφειλών των προσώπων της προηγού¬ 
μενης παραγράφου. 

3. Κατασχέσεις λογαριασμών σε πιστωτικά ιδρύματα 
και σε ιδρύματα πληρωμών ηλεκτρονικού χρήματος που 
έχουν επιβληθεί σε βάρος των φυσικών προσώπων της 
παρ. 1 αίρονται μέχρι και την 23η Ιανουάριου 2019. Μέ¬ 
χρι την ίδια ημερομηνία δεν επιβάλλονται νέες κατασχέ¬ 
σεις σε βάρος τους 

4. Κατασχεθέντα και αποδοθέντα ποσά σε εκτέλεση 
της παρ. 3 από 23.7.2018 έως και 23.1.2019 επιστρέ- 
φονται στους δικαιούχους, δεν συμψηφίζονται και δεν 
απαιτείται αποδεικτικό ενημερότητας για την καταβολή 
τους κατά παρέκκλιση των ισχυουσών διατάξεων. 

5. Με απόφαση του Διοικητή της Ανεξάρτητης Αρχής 
Δημοσίων Εσόδων καθορίζονται οι λεπτομέρειες εφαρ¬ 
μογής του παρόντος άρθρου. 

Άρθρο 7 

Απαλλαγή από ΕΝ.Φ.Ι.Α. 

1. Στο τέλος του άρθρου 3 του ν. 4223/2013 (Α' 287) 
προστίθενται παράγραφοι 6 και 7 ως εξής: 

«6. Κτίσματα μετά του αναλογούντος σε αυτά οικο¬ 
πέδου, τα οποία βρίσκονται σε περιοχές που έχουν 
κηρυχθεί σε κατάσταση έκτακτης ανάγκης πολιτικής 
προστασίας λόγω σεισμού, πυρκαγιάς ή πλημμύρας και 
έχουν αποδεδειγμένα ολοσχερώς καταστραφεί ή υπο- 
στεί λειτουργικές ζημιές που τα καθιστούν μη κατοική¬ 
σιμα, απαλλάσσονται από τον ΕΝ.Φ.Ι.Α. του έτους εντός 
του οποίου επήλθε η καταστροφή, με την προϋπόθεση 
ότι κατά το χρόνο αυτόν η κυριότητα ή το εμπράγματο 
δικαίωμα στο ακίνητο ανήκει στον υπόχρεο σε φόρο 
του έτους αυτού. 

7. Με απόφαση του Διοικητή της Ανεξάρτητης Αρχής 
Δημοσίων Εσόδων καθορίζονται τα δικαιολογητικά και 
η διαδικασία χορήγησηςτων απαλλαγών που ορίζονται 
στο παρόν άρθρο.». 

2. Μετά την παράγραφο 4 του άρθρου 7 του ν. 4223/ 
2013 προστίθεται παράγραφος 5 ως εξής και οι επόμενες 
παράγραφοι 5 και 6 αναριθμούνται σε 6 και 7 αντίστοιχα: 

«5. Οι εκπτώσεις των παραγράφων 1 και 2 του παρό¬ 
ντος άρθρου, που χορηγήθηκαν με πράξη διοικητικού 
προσδιορισμού ΕΝ.Φ.Ι.Α., επανεξετάζονται μέχρι το 
τέλος Φεβρουάριου του επομένου έτους με βάση τις 
εμπρόθεσμες δηλώσεις φορολογίας εισοδήματος του 
προηγουμένου φορολογικού έτους και, σε περίπτωση 
μεταβολών, εκδίδεται νέα πράξη διοικητικού προσδιο¬ 
ρισμού φόρου για το έτος αυτό.». 

3. Οι διατάξεις των παραγράφων 1 και 2 ισχύουν από 
1.1.2018. 

Άρθρο 8 

Απαλλαγή από το φόρο δωρεάς 

1. Στην περίπτωση β' της ενότητας Β' του άρθρου 43 
του Κώδικα Διατάξεων Φορολογίας κληρονομιών, δωρε¬ 
ών, γονικών παροχών και κερδών από τυχερά παίγνια, ο 
οποίος κυρώθηκε με το πρώτο άρθρο του ν. 2961/2001 
(Α' 266), προστίθεται υποπερίπτωση βγ' ως εξής: 

«βγ) οι δωρεές χρηματικών ποσών ή άλλων κινητών 
περιουσιακών στοιχείων ή οποιωνδήποτε παροχών από 
ανώνυμους και μη δωρητές, οι οποίες πραγματοποιού¬ 
νται για την ανακούφιση πληγέντων από σεισμό, πυρ¬ 
καγιά ή πλημμύρα μέσα σε μία τριετία από την κήρυξη 
περιοχής σε κατάσταση έκτακτης ανάγκης πολιτικής 
προστασίας.». 

2. Το παρόν άρθρο ισχύει από 23.7.2018. 

Άρθρο 9 

Τροποποιήσεις του Κώδικα ΦΠΑ 

1. Στην υποπερίπτωση αα' της περ. β' της παρ. 2 του 
άρθρου 7 του Κώδικα ΦΠΑ προστίθεται τελευταίο εδά¬ 
φιο ως εξής: 

«Ο περιορισμός του προηγούμενου εδαφίου δεν ισχύει 
για την αντιμετώπιση καταστάσεων που κηρύσσονται ως 
έκτακτης ανάγκης Πολιτικής Προστασίας λόγω φυσικών 
καταστροφών.». 

2. Στην περ. β' της παρ. 2 του άρθρου 7 του Κώδικα 
ΦΠΑ προστίθεται υποπερίπτωση δδ' ως εξής: 

«δδ) Τα αγαθά που παραδίδονται στις Υπηρεσίες 
του δημόσιου τομέα, στους Ο.Τ.Α. και στα Ν.Π.Δ.Δ., 
όπως προσδιορίζονται στο άρθρο 14 του ν. 4270/2014 
(Α' 143), προκειμένου να διατεθούν για την κάλυψη των 
αναγκών των πληγέντων από ακραία φυσικά φαινόμενα, 
ανεξαρτήτως της αξίας και των προδιαγραφών κατα¬ 
σκευής αυτών.». 

3. Στην παράγραφο 1 του άρθρου 27 του Κώδικα ΦΠΑ 
προστίθεται περίπτωση ιε' ως εξής: 

«ιε) Η παράδοση αγαθών και η παροχή υπηρεσιών σε 
υποκείμενο στο φόρο, ο οποίος έχει σκοπό να τα διαθέσει 
περαιτέρω άνευ ανταλλάγματος στους φορείς της υποπε¬ 
ρίπτωσης δδ' της περίπτωσης β' της παραγράφου 2 του 
άρθρου 7 του ιδίου νόμου, για την κάλυψη των αναγκών 
των πληγέντων από ακραία φυσικά φαινόμενα.». 


Άρθρο 10 

Ασφαλιστικές ρυθμίσεις για τους πληγέντες από 

τις πυρκαγιές της 23ης και 24ης Ιουλίου 2018 

1. Αναφορικά με τις ασφαλιστικές εισφορές επιχειρή¬ 
σεων, εργοδοτών, ασφαλισμένων που έχουν επαγγελ¬ 
ματική εγκατάσταση ή δραστηριότητα σε περιοχές της 
Περιφέρειας Αττικής που επλήγησαν από τις πυρκαγιές 
της 23ης και 24ης Ιουλίου 2018 ισχύουν οι ακόλουθες 
ρυθμίσεις: 

α) Αναστέλλεται η υποβολή Αναλυτικών Περιοδικών 
δηλώσεων (ΑΠΔ) περιόδων Ιουνίου έως Νοεμβρίου 2018 
έωςτις 31.12.2018. Οι ΑΠΔ που δεν θα έχουν υποβληθεί, 
θα υποβάλλονται μετά την 1.1.2019, παράλληλα με τις 
τρέχουσες ΑΠΔ, σε αντίστοιχους μήνες. 

β) Αναστέλλεται η καταβολή τρεχουσών εισφορών, 
δόσεων εκκαθάρισης ασφαλιστικών εισφορών και δό¬ 
σεων ρυθμίσεων έως 31.12.2018. 

γ) Ειδικότερα οι δόσεις εκκαθαρίσεων εισφορών του 
ν. 4387/2016 (Α' 85) που τίθενται σε αναστολή εξοφλού¬ 
νται μετά την 1.1.2019 σε αντίστοιχες μηνιαίες δόσεις. 

δ) Δόσεις ρυθμίσεων, γενικών ή ειδικών, που τίθενται 
σε αναστολή καταβάλλονται στο τέλος της ρύθμισης σε 
αντίστοιχες μηνιαίες δόσεις. 

Οι διατάξεις της παρ. 2 του άρθρου 4 του ν. 2556/1997 
(Α' 270) εξακολουθούν να ισχύουν. 

2. Στους εγγεγραμμένους στα μητρώα του ΕΦΚΑ άμε¬ 
σα ασφαλισμένους που επλήγησαν από τις πυρκαγιές 
της παρ. 1, καθώς και στους έμμεσα ασφαλισμένους, 
χορηγείται ασφαλιστική ικανότητα μέχρι 31.12.2018 χω¬ 
ρίς προϋποθέσεις. Η καταβολή των προβλεπομένων πα¬ 
ροχών σε χρήμα (επιδόματα ασθένειας, μητρότητας και 
εξόδων κηδείας) θα γίνεται κατ'απόλυτη προτεραιότητα. 

3. Συνταξιούχοι, καθώς και όσοι έχουν υποβάλλει ή θα 
υποβάλλουν έως 30.9.2018 αίτηση συνταξιοδότησης, οι 
οποίοι επλήγησαν από τις πυρκαγιές της παρ. 1, δύνανται 
να ρυθμίσουν τις οφειλές τους σύμφωνα με τις προϋπο¬ 
θέσεις των πάγιων ρυθμίσεων σε ίσες μηνιαίες δόσεις, 
που δεν μπορεί να είναι περισσότερες από εξήντα (60). Η 
πρώτη δόση παρακρατείται από τη σύνταξη του πρώτου 
μήνα έναρξης του δικαιώματος συνταξιοδότησης. 

4. Με απόφαση του Υπουργού Εργασίας, Κοινωνικής 
Ασφάλισης και Κοινωνικής Αλληλεγγύης καθορίζονται οι 
αναγκαίες λεπτομέρειες για την εφαρμογή του παρόντος 
άρθρου. 

Άρθρο 11 

Αναστολή πλειστηριασμών 

Από τη δημοσίευση της παρούσας και έως 30.9.2019 
αναστέλλεται σε βάρος φυσικών ή νομικών προσώπων 
που περιέρχονται ή περιήλθαν προσωρινά ή μόνιμα σε 
κατάσταση απρόβλεπτης έκτακτης ανάγκης εξαιτίας 
των πυρκαγιών που έπληξαν περιοχέςτης Περιφέρειας 
Αττικής στις 23 και 24 Ιουλίου 2018 η διενέργεια κάθε 
πράξης αναγκαστικής εκτέλεσης κινητών και ακινή¬ 
των, ιδίως η διενέργεια πλειστηριασμών, κατασχέσε¬ 
ων, αποβολών (εξώσεων) και προσωπικών κρατήσεων, 
καθώς και οι προθεσμίες άσκησης ανακοπών και αιτή¬ 
σεων που αφορούν τη διαδικασία της αναγκαστικής 
εκτέλεσης. 

Άρθρο 12 

Κάλυψη τηλεπικοινωνιακών 
αναγκών πυρόπληκτων 

1. Στις οικογένειες των προσώπων που περιέρχονται 
ή περιήλθαν προσωρινά ή μόνιμα σε κατάσταση απρό¬ 
βλεπτης έκτακτης ανάγκης εξαιτίας των πυρκαγιών που 
έπληξαν περιοχές της Περιφέρειας Αττικής στις 23 και 24 
Ιουλίου 2018 καλύπτονται δαπάνες τηλεπικοινωνιακής 
κάλυψης (σταθερής και κινητής τηλεφωνίας και παρο¬ 
χής διαδικτυακής σύνδεσης) συνολικού ποσού χιλίων 
διακοσίων (1.200 €) ευρώ ανά οικογένεια. 

2. Η χρηματική ενίσχυση της παρ. 1 θα καλυφθεί από 
το αδιάθετο αποθεματικό των οικονομικών διαχειρίσεων 
της Εθνικής ΕπιτροπήςΤηλεπικοινωνιών καιΤαχυδρομεί- 
ων (ΕΕΤΤ) των ετών 2014 και 2015. 

3. Τα κριτήρια κάλυψης της δαπάνης, η διαδικασία 
χορήγησής της, το χρονικό διάστημα κατανάλωσης και 
κάθε άλλη αναγκαία λεπτομέρεια καθορίζονται με από¬ 
φαση του Υπουργού Ψηφιακής Πολιτικής,Τηλεπικοινω¬ 
νιών και Ενημέρωσης. 

Άρθρο 13 

Αναστολή είσπραξης διοδίων στους 
αυτοκινητοδρόμους των έργων παραχώρησης εκ 
των πυρκαγιών της 22ης και 23ης Ιουλίου 2018 

Η διέλευση όλων ανεξαιρέτως των οχημάτων ιδιωτικής 
και δημόσιας χρήσης είναι ελεύθερη και δεν απαιτείται 
η καταβολή και είσπραξη διοδίων από τους μετωπικούς 
σταθμούς διοδίων Ελευσίνας, πλευρικούς σταθμούς 
διοδίων κόμβου Ν. Περάμου, Πάχης Μεγάρων και Αγ. 
Θεοδώρων μέχρι και την 29η Ιουλίου 2018. 

Άρθρο 14 

Διαγραφή αδειών κυκλοφορίας οχημάτων 

1. Οι ιδιοκτήτες οχημάτων ιδιωτικής χρήσης, ανεξαρ¬ 
τήτως κυβισμού, τα οποία υπέστησαν καταστροφή ή 
αχρηστεύτηκαν εξαιτίας των πυρκαγιών που έπληξαν 
περιοχέςτης Περιφέρειας Αττικής στις 23 και 24 Ιουλίου 
2018 δύνανται να υποβάλουν αίτηση διαγραφής αυτών 
από το Μητρώο Αδειών Κυκλοφορίας οχημάτων του 
Υπουργείου Υποδομών και Μεταφορών, χωρίς την προ¬ 
σκόμιση πιστοποιητικού καταστροφής του οχήματος και 
χωρίς την καταβολή οποιουδήποτε τέλους διαγραφής. 

2. Η αίτηση υποβάλλεται σε οποιαδήποτε Υπηρεσία 
Μεταφορών και Επικοινωνιών των περιφερειών της 
χώρας και μνημονεύει το λόγο, εκ των αναφερόμενων 
στην προηγούμενη παράγραφο, για τον οποίο ζητείται 
η οριστική διαγραφή του οχήματος. Με την αίτηση συ¬ 
νυποβάλλεται μόνο βεβαίωση του οικείου δήμου, από 
την οποία προκύπτει η μόνιμη κατοικία του αιτούντος 
σε περιοχή που επλήγη από τις πυρκαγιές της παρ. 1 
ή πιστοποιείται ότι στην περιοχή αυτή ο αϊτών αποδε¬ 
δειγμένα ασκεί μόνιμη ή πρόσκαιρη εργασιακή ή επαγ¬ 
γελματική απασχόληση. Εάν δεν συντρέχει περίπτωση 
του προηγούμενου εδαφίου, υποβάλλεται βεβαίωση της 
ασφαλιστικής εταιρείας στην οποία είναι ασφαλισμένο 
το όχημα, σχετικά με την ολοσχερή καταστροφή ή αχρή- 
στευσή του λόγω των πυρκαγιών της παραγράφου 1, 
ύστερα από διενέργεια πραγματογνωμοσύνης. Οι πινα¬ 


κίδες του οχήματος και η άδεια κυκλοφορίας παραδίδο- 
νται μαζί με την αίτηση, εφόσον υπάρχουν, διαφορετικά 
προσκομίζεται υπεύθυνη δήλωση του αιτούντος περί 
απώλειάς τους. Αίτηση διαγραφής μπορούν να υποβά¬ 
λουν και συγγενείς πρώτου βαθμού, η συγγένεια των 
οποίων αποδεικνύεται με πιστοποιητικό οικογενειακής 
κατάστασης, και σε κάθε περίπτωση οι κληρονόμοι μετά 
τη δήλωση αποδοχήςτης κληρονομίαςγιατα κληρονο- 
μηθέντα οχήματα. 

3. Στον αιτούντα χορηγείται βεβαίωση διαγραφής με 
ημερομηνία αυτή κατά την οποία συνέβη το γεγονός 
εξαιτίας του οποίου καταστράφηκε ή αχρηστεύθηκε το 
όχημά του. 

4. Στα πρόσωπα τα οποία θα προκαλέσουν την οριστι¬ 
κή διαγραφή οχήματος βάσει δήλωσης αποδεδειγμένα 
ψευδών στοιχείων επιβάλλεται, πλέον των σχετικών ποι¬ 
νικών κυρώσεων περί ψευδούς δηλώσεως, διοικητικό 
πρόστιμο υπέρ του Δη μοσίου, ύψους χιλίων πεντακοσί- 
ων (1.500) ευρώ, το οποίο εισπράττεται από τις αρμόδιες 
υπηρεσίεςτης ΑΑΔΕ.Το όχημα κατάσχεται, περιέρχεται 
στην κυριότητα του Δημοσίου και παραδίδεται στη Δι¬ 
εύθυνση Διαχείρισης Δημοσίου Υλικού. Με κοινή από¬ 
φαση των Υπουργών Οικονομικών και Υποδομών και 
Μεταφορών καθορίζονται λεπτομέρειες εφαρμογής της 
παρούσας παραγράφου. 

Άρθρο 15 

Αντικατάσταση καταστραφέντων ειδών 
περίθαλψης και θεραπευτικών μέσων 

Στους πληγέντες που περιέρχονται ή περιήλθαν προ¬ 
σωρινά ή μόνιμα σε κατάσταση απρόβλεπτης έκτακτης 
ανάγκης εξαιτίας των πυρκαγιών που έπληξαν περιοχές 
της Περιφέρειας Αττικής στις 23 και 24 Ιουλίου 2018 επα- 
ναχορηγούνται από τον ΕΟΠΥΥ είδη φαρμακευτικής και 
πρόσθετης περίθαλψης καθώς και θεραπευτικά μέσα, 
συμπεριλαμβανομένων των ιατροτεχνολογικών προϊό¬ 
ντων, που έχουν καταστραφεί, ανεξαρτήτως του χρόνου 
λήψεως αυτών και χωρίς συμμετοχή του ασφαλισμένου 
ή δικαιούχου περίθαλψης (μηδενική συμμετοχή), κατά 
παρέκκλιση των διατάξεων του ισχύοντος Ενιαίου Κανο¬ 
νισμού Παροχών Υγείας του Οργανισμού και των οικείων 
νομοθετικών διατάξεων. 

Άρθρο 16 

Μέτρα ενίσχυσης για τα τέκνα οικογενειών που 
επλήγησαν κατά τις πυρκαγιές της 23ης και 24ης 
Ιουλίου 2018 

1. Τα τέκνα οικογενειών που περιέρχονται ή περιήλ¬ 
θαν προσωρινά ή μόνιμα σε κατάσταση απρόβλεπτης 
έκτακτης ανάγκης εξαιτίας των πυρκαγιών που έπληξαν 
περιοχέςτης Περιφέρειας Αττικής στις 23 και 24 Ιουλίου 
2018: 

α) γίνονται δεκτά κατά προτίμηση, εάν είναι φοιτητές, 
στις φοιτητικές εστίες και λέσχες, 

β) μετεγγράφονται με αίτησή τους, εφόσον φοιτούν 
και δεν έχουν υπερβεί τα υποχρεωτικά εξάμηνα φοί¬ 
τησης για τη λήψη πτυχίου ή εφόσον εισαχθούν το 
ακαδημαϊκό έτος 2018-2019 σε Ανώτατο Εκπαιδευτικό 
Ίδρυμα (Α.Ε.Ι.) της χώρας, στην πλησιέστερη στην οικο- 

γενειακή κατοικία τους αντίστοιχη Σχολή ή Τμήμα Α.Ε.Ι., 
καθ' υπέρβαση του εκάστοτε προβλεπόμενου αριθμού 
μετεγγραφομένων, 

γ) όσοι υπέβαλαν αίτηση-δήλωση και συμμετείχαν 
στις πανελλαδικές εξετάσεις της τακτικής εξεταστικής 
περιόδου του τρέχοντος σχολικού έτους 2017-2018 ή 
πρόκειται να συμμετέχουν στις επαναληπτικές πανελλα¬ 
δικές εξετάσεις του μηνάς Σεπτεμβρίου 2018 εισάγονται 
σε σχολές, τμήματα και εισαγωγικές κατευθύνσεις των 
Α.Ε.Ι. και των Ανώτατων Εκκλησιαστικών Ακαδημιών, για 
το ακαδημαϊκό έτος 2018-2019, καθ' υπέρβαση του συ¬ 
νολικού αριθμού εισακτέων. Για την εισαγωγή σε Α.Ε.Ι., 
σύμφωνα με το προηγούμενο εδάφιο, παρέχεται είκοσι 
τοις εκατό (20%) προσαύξηση του συνόλου των μορίων 
που έλαβαν και απαραίτητη προϋπόθεση είναι ύστερα 
από την προσαύξηση να συγκεντρώνουν αριθμό μορίων 
τουλάχιστον ίσο με τα μόρια του τελευταίου εισαχθέντος 
στη συγκεκριμένη σχολή, τμήμα ή εισαγωγική κατεύθυν¬ 
ση στο οικείο ακαδημαϊκό έτος. 

2. Με απόφαση του Υπουργού Παιδείας, Έρευνας και 
Θρησκευμάτων καθορίζονται τα δικαιολογητικά που 
υποβάλλουν οι ενδιαφερόμενοι και κάθε σχετικό θέμα 
για την εφαρμογή του παρόντος άρθρου. Με όμοια από¬ 
φαση μπορεί να παραταθεί η ισχύς της περ. β'τηςπαρ. 1 
έως τρία (3) ακόμη ακαδημαϊκά έτη. 

Άρθρο 17 

Δικαίωμα διορισμού στο Δημόσιο ή 
τον ευρύτερο δημόσιο τομέα 

1. Οι διατάξεις της παρ. 20 του άρθρου 14 του ν. 2266/ 
1994 (Α' 218), όπως ισχύουν, εφαρμόζονται αναλόγως 
και επί συζύγων ή προσώπων που έχουν συνάψει σύμφω¬ 
νο συμβίωσης, καθώς και επί συγγενών μέχρι β' βαθμού, 
προσώπων που απεβίωσαν εξαιτίαςτων πυρκαγιών που 
έπληξαν περιοχές της Περιφέρειας Αττικής στις 23 και 24 
Ιουλίου του 2018. Με απόφαση του Υπουργού Διοικη¬ 
τικής Ανασυγκρότησης ορίζονται οι φορείς υποδοχής, 
τα απαιτούμενα δικαιολογητικά, ο τρόπος βεβαίωσης 
της αιτίας του θανάτου, η σειρά προτεραιότητας των 
δικαιούχων, η προθεσμία και η διαδικασία υποβολής των 
δικαιολογητικών και κάθε άλλη αναγκαία λεπτομέρεια. 

2. Το δικαίωμα διορισμού της προηγούμενης παρα¬ 
γράφου παρέχεται και στα άτομα τα οποία υπέστησαν 
σοβαρά εγκαύματα και νοσηλεύτηκαν σε Μονάδα Εντα¬ 
τικής Θεραπείας (ΜΕΘ) ή προκύπτει ποσοστό αναπηρίας 
τουλάχιστον 67%, συνεπεία των πυρκαγιών της παρ. 1. 

Σε περίπτωση που δεν είναι δυνατός ο διορισμός τους, 
για λόγους υγείας, το δικαίωμα διορισμού μεταβιβάζεται 
στον ή στη σύζυγό τους ή στο πρόσωπο με το οποίο 
έχουν συνάψει σύμφωνο συμβίωσης ή σε ένα τέκνο τους. 
Με απόφαση του Υπουργού Διοικητικής Ανασυγκρότη¬ 
σης ορίζονται τα απαιτούμενα δικαιολογητικά, η προθε¬ 
σμία και η διαδικασία υποβολής των δικαιολογητικών και 
κάθε άλλη αναγκαία λεπτομέρεια. 

3. α. Κατά παρέκκλιση κάθε γενικής ή ειδικής διάταξης, 
επιτρέπεται η απόσπαση τακτικών υπαλλήλων μόνιμων 
ή με σχέση εργασίας ιδιωτικού δικαίου αορίστου χρόνου, 
όλων των κατηγοριών, κλάδων και ειδικοτήτων, από φο¬ 
ρείς του άρθρου Μπαρ. 1 ν.2190/1994(Α' 28),σεΟ.Τ.Α. 


α' βαθμού, εντός της χωρικής αρμοδιότητας των οποίων 
εκδηλώθηκαν οι πυρκαγιές της παρ. 1, καθώς και σε νο¬ 
μικά πρόσωπα αυτών. Η διάρκεια των αποσπάσεων του 
προηγούμενου εδαφίου ανέρχεται σε τρεις (3) μήνες με 
δυνατότητα ισόχρονης ανανέωσης για μία φορά, ύστερα 
από αίτηση του ενδιαφερομένου υπαλλήλου. 

β. Για τη διενέργεια των αποσπάσεων της περ. α', εκ- 
δίδεται πρόσκληση από τον οικείο Ο.Τ.Α. στην οποία 
προσδιορίζονται ο αριθμός, οι κατηγορίες και οι κλάδοι/ 
ειδικότητες του προσωπικού που θα αποσπασθεί, τα τυ¬ 
χόν πρόσθετα τυπικά προσόντα, οι υπηρεσίες υποδοχής 
και η προθεσμία υποβολής των αιτήσεων. Η πρόσκληση 
κοινοποιείται στο Υπουργείο Διοικητικής Ανασυγκρότη¬ 
σης, το οποίο την αναρτά αμελλητί στην ιστοσελίδα του. 
Μετά το πέρας της προθεσμίας υποβολής των αιτήσεων, 
καταρτίζεται από τον οικείο Ο.Τ.Α. πίνακας με το προς 
απόσπαση προσωπικό, ο οποίος υπογράφεται από το 
Δήμαρχο και αποστέλλεται αμελλητί στο Υπουργείο 
Διοικητικής Ανασυγκρότησης. Το προσωπικό που περι¬ 
λαμβάνεται στον πίνακα αποσπάται με μόνη την έκδοση 
απόφασης του Υπουργού Διοικητικής Ανασυγκρότησης, 
η οποία κοινοποιείται στους υπαλλήλους, χωρίς να απαι¬ 
τείται οποιαδήποτε άλλη πρόσθετη διαδικασία. 

γ. Στις υπηρεσίες υποδοχής αποσπασμένων υπαλλή¬ 
λων δυνάμει των εξαιρετικών διατάξεων του παρόντος, 
μπορούν να συγκαταλέγονται τα Κέντρα Εξυπηρέτησης 
Πολιτών (Κ.Ε.Π.) των οικείων Ο.Τ.Α. α' βαθμού. 

δ. Η μισθοδοσία του προσωπικού που αποσπάται 
σύμφωνα με τα οριζόμενα στην παρούσα παράγραφο 
καταβάλλεται από το φορέα προέλευσης. 

Άρθρο 18 

Αποκατάσταση περιβάλλοντος χώρου 

Για το σκοπό της εξυγίανσης και αποκατάστασης του 
εδάφους και του περιβάλλοντος χώρου ακινήτου, εντός 
του οποίου βρίσκεται κτήριο που επλήγη από τις πυρ¬ 
καγιές που εκδηλώθηκαν σε περιοχές της Περιφέρειας 
Αττικής στις 23 και 24 Ιουλίου 2018, χορηγείται αποζη¬ 
μίωση αποκατάστασης περιβάλλοντος χώρου. Με από¬ 
φαση των Υπουργών Οικονομικών και Υποδομών και 
Μεταφορών καθορίζονται οι όροι και οι προϋποθέσεις 
χορήγησης, η διαδικασία, ιδίως με διενέργεια αυτοψίας 
πριν και μετά την αποκατάσταση, το ύψος της συνδρο¬ 
μής ανάλογα με τη σοβαρότητα της βλάβης και κάθε 
άλλη σχετική λεπτομέρεια. 

Άρθρο 19 

Μελέτες Αποκατάστασης 

Οι μελέτες επισκευής ή, στην περίπτωση ανακατα- 
σκευής, οι μελέτες ανέγερσης κτηρίων καθώς και οι λή¬ 
ψεις δοκιμίων, οι μετρήσεις και οι εργαστηριακές δοκιμές 
που απαιτούνται για την αποκατάσταση κτηρίου πληγέ- 
ντος από τις πυρκαγιές που εκδηλώθηκαν σε περιοχές 
της Περιφέρειας Αττικής στις 23 και 24 Ιουλίου 2018, 
διενεργούνται από το Υπουργείο Υποδομών και Μετα¬ 
φορών αδαπάνως για τους πληγέντες. Γ ια το σκοπό αυτό, 
με απόφαση του Υπουργού Υποδομών και Μεταφορών 
δύναται να ορίζονται διπλωματούχοι μηχανικοί, ιδιώτες 
ή υπάλληλοι του δημόσιου τομέα, κλάδου ή ειδικότητας 

ΠΕ Μηχανικών, ύστερα από αίτησή τους. Οι μελέτες εκ¬ 
πονούνται εθελοντικά και αδαπάνως και απαλλάσσονται 
από την υποχρέωση καταβολής αμοιβής, φορολογικών 
επιβαρύνσεων και κάθε άλλου είδους αμοιβής απαραίτη¬ 
της για την έκδοση διοικητικών πράξεων του πληγέντος 
ακινήτου. 

Ειδικά για τους διπλωματούχους μηχανικούς υπαλ¬ 
λήλους του δημόσιου τομέα η απόφαση του παρόντος 
άρθρου επέχει θέση άδειας άσκησης ιδιωτικού έργου. 

Άρθρο 20 

Αφορολόγητο και ακατάσχετο των πάσης 
φύσεως ενισχύσεων προς τους πληγέντες από τις 
πυρκαγιές της 23ης και 24ης Ιουλίου 2018 

Οικονομικές ενισχύσεις, έξοδα κηδείας, αποζημιώσεις 
και βοηθήματα που καταβάλλονται στα πληγέντα φυσικά 
ή νομικά πρόσωπα που περιέρχονται ή περιήλθαν προ¬ 
σωρινά ή μόνιμα σε κατάσταση απρόβλεπτης έκτακτης 
ανάγκης εξαιτίαςτων πυρκαγιών που έπληξαν περιοχές 
της Περιφέρειας Αττικής στις 23 και 24 Ιουλίου 2018 ορί¬ 
ζονται ως αφορολόγητα, ανεκχώρητα και ακατάσχετα 
στα χέρια του Δημοσίου ή τρίτων, κατά παρέκκλιση 
κάθε γενικής και ειδικής διάταξης, δεν υπόκεινται σε 
οποιαδήποτε κράτηση ή εισφορά, δεν δεσμεύονται και 
δεν συμψηφίζονται με βεβαιωμένα χρέη προς τη φορο¬ 
λογική διοίκηση και το Δημόσιο εν γένει, τους δήμους, 
τις περιφέρειες, τα ασφαλιστικά ταμεία ή τα πιστωτικά 
ιδρύματα και δεν υπολογίζονται στα εισοδηματικά όρια 
για την καταβολή οποιοσδήποτε παροχής κοινωνικού ή 
προνοιακού χαρακτήρα. 

Άρθρο 21 

Κέντρα αποθήκευσης και διανομής 

1 .Τα Κέντρα Αποθήκευσης και Διανομής που προβλέ- 
πονται στην παρ. 10 του άρθρου 14 του ν. 4332/2015 
(Α' 76), όπως αυτή αντικαταστάθηκε και ισχύει, έχουν 
ως αποστολή, πέραν της προβλεπόμενης στο άρθρο 
19 του ν. 4375/2016 (Α' 51), και την παροχή υπηρεσιών 
που αφορούν στη διαχείριση, συγκέντρωση, καταγραφή 
και αποθήκευση ειδών πρώτης ανάγκης για κοινωνικά 


ευάλωτες ομάδες του πληθυσμού. Τα Κέντρα Αποθή¬ 
κευσης και Διανομής για την επίτευξη του παραπάνω 
σκοπού μπορούν να παρέχουν τις ανωτέρω υπηρεσίες 
είτε αυτοδυνάμως είτε σε συνεργασία με τους φορείς της 
Τοπικής Αυτοδιοίκησης πρώτου και δεύτερου βαθμού. 

2. Σε περιπτώσεις εκδήλωσης φυσικών καταστροφών, 
τα κέντρα αποθήκευσης και διανομής μπορούν να ορι¬ 
στούν με απόφαση του οικείου Περιφερειάρχη ως κέ¬ 
ντρα συντονισμού διαχείρισης ειδών πρώτης ανάγκης, 
τα οποία θα συνεργάζονται με τους πληγέντες Δήμους. 
Οι περιφέρειες στις οποίες υπάγονται τα κέντρα απο¬ 
θήκευσης και διανομής δύνανται να αναλαμβάνουν 
δαπάνες για τη στήριξη των πληγέντων σύμφωνα με τις 
ισχύουσες διατάξεις του ν. 4412/2016 (Α' 147) για κατε- 
πείγουσες περιπτώσεις. 

Άρθρο 22 

Έναρξη Ισχύος 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 
αρχίζει από τη δημοσίευσή της στην Εφημερίδα της 
Κυβερνήσεως. 

Αθήνα, 26 Ιουλίου 2018 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Πρωθυπουργός 

ΑΛΕΞΙΟΣ Π.ΤΣΙΠΡΑΣ 

Τα Μέλη του Υπουργικού Συμβουλίου 

ΙΩΑΝΝΗΣ ΔΡΑΓΑΣΑΚΗΣ, ΠΑΝΑΓΙΩΤΗΣ ΣΚΩΥΡΛΕΤΗΣ, ΝΙΚΟΛΑΟΣ 
ΠΑΠΠΑΣ, ΚΩΝΣΤΑΝΤΙΝΟΣ ΓΑΒΡΟΓΛΟΥ, ΕΥΤΥΧΙΑ ΑΧΤΣΙΟΓΛΟΥ, 
ΝΙΚΟΛΑΟΣ ΚΟΤΖΙΑΣ, ΣΤΑΥΡΟΣ ΚΟΝΤΟΝΗΣ, ΕΥΚΛΕΙΔΗΣ 
ΤΣΑΚΑΛΩΤΟΣ, ΑΝΔΡΕΑΣ ΞΑΝΘΟΣ, ΟΛΓΑ ΓΕΡΟΒΑΣΙΛΗ, ΧΡΗΣΤΟΣ 
ΣΠΙΡΤΖΗΣ, ΔΗΜΗΤΡΙΟΣ ΒΙΤΣΑΣ, ΠΑΝΑΓΙΩΤΗΣ ΚΟΥΡΟΥΜΠΛΗΣ, 
ΕΥΑΓΓΕΛΟΣ ΑΠΟΣΤΟΛΟΥ, ΕΛΕΝΑ ΚΟΥΝΤΟΥΡΑ, ΑΛΕΞΑΝΔΡΟΣ 
ΦΛΑΜΠΟΥΡΑΡΗΣ, ΧΡΙΣΤΟΦΟΡΟΣ ΒΕΡΝΑΡΔΑΚΗΣ, ΔΗΜΗΤΡΙΟΣ 
ΤΖΑΝΑΚΟΠΟΥΛΟΣ, ΝΙΚΟΛΑΟΣΤΟΣΚΑΣ, ΘΕΑΝΩ ΦΩΤΙΟΥ, ΓΕΩΡΓΙΟΣ 
ΚΑΤΡΟΥΓΚΑΛΟΣ, ΓΕΩΡΓΙΟΣ ΧΟΥΛΙΑΡΑΚΗΣ, ΠΑΥΛΟΣ ΠΟΛΑΚΗΣ, 
ΣΩΚΡΑΤΗΣ ΦΑΜΕΛΛΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Π/τίτι '< :■ ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























